Publication: Magyar Közlöny
Issue: MK-2008-137 (Year: 2008, Number: 137)
Era: 2004-2010
Section: arányának meghatározásáról szóló 50/2008. (IV. 24.) FVM rendeletben szabályozott kötelezõ érvényû elõírásokon, valamint a trágya- és növényvédõszer-használatra vonatkozóan az Új Magyarország Vidékfejlesztési Programban meghatározott minimumkövetelményeken túlmutatnak.
Paragraph Index: 286

arányának meghatározásáról szóló 50/2008. (IV. 24.) FVM rendeletben szabályozott kötelezõ érvényû elõírásokon, valamint a trágya- és növényvédõszer-használatra vonatkozóan az Új Magyarország Vidékfejlesztési Programban meghatározott minimumkövetelményeken túlmutatnak. A különbözõ környezetvédelmi tevékenységeket szabad kombinálni feltéve, hogy kiegészítik egymást és összeegyeztethetõek. A termelõi szervezetek és tagjaik valamennyi tevékenységét úgy kell megtervezni és végezni, hogy az a környezetet a lehetõ legkisebb mértékben szennyezze, illetve a növényvédõ szerek használatából és a mûtrágyázásból eredõ környezeti terhelés csökkenjen, védje és javítsa a talaj állapotát, továbbá járuljon hozzá a biodiverzitás fenntartásához. A mezõgazdasági földterületek jó mezõgazdasági és ökológiai állapota a „Helyes Mezõgazdasági és Környezeti Állapot” fenntartását szolgáló, nemzeti és európai uniós jogszabályokban elõírt minimális gazdálkodási és környezetvédelmi követelmények betartásával biztosítható. A termõföld védelme érdekében a termelõi szervezetek tagjai kötelesek a termõhely ökológiai adottságaihoz igazodó, talajvédõ gazdálkodást vagy tevékenységet folytatni, hiszen a gazdálkodás során a termõföld ökológiai adottságaihoz nem igazodó, helytelen technológia megválasztásával, az ebben megnyilvánuló, rövid távú szemlélettel tartósan károsodhat a talaj termékenysége, biológiai aktivitása. Figyelmet kell fordítani az erózióval veszélyeztetett területek, a savanyú, vagy savanyosodásra hajlamos talajok mûvelésére, a talaj szerves anyag tartalmának és termõképességének megõrzésére, valamint a talaj tömörödésének megakadályozására. Hasonlóképpen fontos a talaj tápanyag-szolgáltatását és a termesztett növények tápanyagigényét figyelembe vevõ, környezetkímélõ tápanyag-gazdálkodás a környezet minél kisebb mértékû terhelése, továbbá a felszín alatti vizek jó minõségi állapotának fenntartása és a felszíni vizek szennyezésének megelõzése érdekében. A termelõi szervezetek és tagjainak tevékenységük tervezése és végzése során törekedniük kell arra, hogy biztosítsák az okszerû hulladékkezelés megvalósítását, a keletkezõ hulladék mennyiségének és veszélyességének csökkentését, a hulladék hasznosítását, környezetkímélõ ártalmatlanítását. 2008/137. szám Hulladékok kezelése területén az alábbi alapelveket kell érvényesíteni: – legkisebb mértékûre kell szorítani a képzõdõ hulladék mennyiségét és veszélyességét a környezetterhelés csökkentése érdekében; – a veszély, illetve a kockázat valós mértékének ismerete hiányában úgy kell eljárni, mintha azok a lehetséges legnagyobbak lennének; – törekedni kell az adott mûszaki és gazdasági körülmények között megvalósítható leghatékonyabb megoldásra; a legkíméletesebb környezet-igénybevétellel járó, anyag- és energiatakarékos technológiák alkalmazására, a környezetterhelést csökkentõ folyamatirányításra, a hulladékként nagy kockázatot jelentõ anyagok kiváltására, illetve a környezetkímélõ hulladékkezelõ technológiák bevezetésére. Alapvetõ környezetvédelmi cél a vizek nitrátszennyezésének megelõzése és csökkentése oly módon, hogy egyben biztosítani lehessen a növények optimális tápanyagellátását, valamint a talajok termékenységének fenntartását is. A termelés biztonsága, valamint a környezet és a természet károsításának elkerülése szempontjából a növényvédelem okszerû végzése nélkülözhetetlen feladat, hiszen zöldség-gyümölcs ágazat gazdasági teljesítõképességét, valamint a megtermelt javak, termékek mennyiségét és minõségét az ellehetetlenülés, illetve a megsemmisülés mértékéig veszélyeztethetik a különbözõ növényi károsítók (vírusok, baktériumok, gombák, állati kártevõk és gyomnövények). A kártételi veszély azonban nemcsak a kultúrnövények számára jelenthet akár végzetes kockázatot, hanem védendõ természeti értékeink számára is. Ugyanakkor növényvédelem megtervezése és elvégzése során a termelõi szervezetnek és tagjaiknak biztosítaniuk kell az emberi egészség és a környezet védelmének prioritását, törekedni kell az integrált termesztés gyakorlatának elterjesztésére mind a gyümölcs és szántóföldi zöldségtermesztés, mind pedig a hajtatott termesztés során. A tevékenység során az ember egészségének, valamint a környezet és a természet védelmét kell szolgálni, ezért a növények egészségét és a növényi termékek minõségét meg kell õrizni, és az olyan veszélyeket, amelyek a növényvédõ szerek alkalmazása, tárolása és az azokkal való egyéb tevékenység miatt léphetnek fel, el kell hárítani. A termelõi szervezeteknek tevékenységükbõl adódóan különösképpen szem elõtt kell tartaniuk azt a rendelkezést, hogy tilos olyan növényt, növényi terméket forgalomba hozni, amely a jogszabályban megállapított, megengedett határértéknél magasabb növényvédõszer-maradékot vagy termésnövelõ anyagból származó toxikus vegyi anyagot tartalmaz. Az engedélyezett engedélyköteles termékkel kezelt növényt, növényi terméket élelmezési és takarmányozási célra csak az elõírt élelmezés-egészségügyi várakozási idõt követõen szabad forgalomba hozni és felhasználni. A mûködési programban szereplõ környezetvédelmi tevékenységek támogatása Az 1182/2007/EK tanácsi rendelet 9. cikk (3) bekezdésének elsõ albekezdésében említett környezetvédelmi intézkedések támogatása fedezi az intézkedésbõl származó többletköltségeket és bevételkiesést. A tárgyieszköz-beszerzésen kívüli környezetvédelmi tevékenységek támogatása az 1698/2005/EK rendelet mellékletében az agrár-környezetvédelmi kifizetésekre megállapított maximális összegekre korlátozódik. Ezek az összegek kivételes esetekben megnövelhetõk, figyelembe véve az 1580/2007/EK Bizottsági rendelet 57. cikkében említett nemzeti stratégiában indokolandó egyedi körülményeket. Környezetvédelmi tevékenységek kombinálása esetén a támogatási szintet az 1580/2007/EK Bizottsági rendelet

Source: https://magyarkozlony.hu/hivatalos-lapok/7aed005cd5f778a6652e028fbca6b3c224d5a964/dokumentumok/da82dceb1d51f15a7b83f7460cf5b3d259c9a7ea/letoltes